### Beslutningstema

Kommunalbestyrelsen beslutter, om betingelserne for stedfortræderens indtræden er tilstede.

### Historik

Betingelserne for stedfortræder er: helbredstilstand, graviditet, barsel, adoption, varetagelse af andet offentligt erhverv, forretninger eller lignende (og rejser i udlandet).

### Sagsfremstilling

Stig Kjeldsen, liste O, har meldt afbud på grund af ferie.

Det følger af styrelseslovens § 15, stk. 1, at der ved et medlems lovlige forfald til anden behandling af forslaget til årsbudget skal ske stedfortræderindkaldelse.

Stedfortrædere indkaldes fra den kandidatliste, som det fraværende medlem er valgt ind i Kommunalbestyrelsen på. I dette tilfælde kandidatlisten for liste D, Nye Borgerlige.

Da 1. stedfortræder, André Nissen, har meddelt afbud grundet forretninger, er 2. stedfortræder på liste D, Benedikte Steffensen, indkaldt til anden budgetbehandling.

### Lovgrundlag

Styrelsesvedtægten §2, stk. 2.

Styrelsesloven §15, stk. 1 og 2. jf. stk. 4.

### Indstilling Borgmesteren indstiller,

at 2. stedfortræder på liste D, Benedikte Steffensen, indtræder for Stig Kjeldsen, i anden budgetbehandling den 9. oktober.

### Beslutning

Indstillingen godkendt.